wannaphong/clean_thaiwikipedia huggingface dataset:
# วัดวังสาริกา
วัดวังสาริกา เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหนองกระทุ่ม อำเภอทัพทัน จังหวัดอุทัยธานี มีที่ดินตั้งวัด 10 ไร่ มีที่ธรณีสงฆ์ จำนวน 3 แปลง เนื้อที่ 3 ไร่ น.ส.3 และ ส.ค. 1 เลขที่ 58,48,และ 94 อยู่ท้องที่ตำบลหนองกระทุ่ม 2 แปลง และตำบลหนองสระ 1 แปลง เจ้าอาวาสรูปปัจจุบัน ชื่อ พระครูอุเทศธรรมสาทิศ ฉายา อชิโต 

วัดวังสาริกาสร้างขึ้นเมื่อ พ.ศ. 2434 โดยมีนายเสาร์ แยบเขตรกรณ์ เป็นผู้ริเริ่มดำเนินการสร้างวัด และได้นามตามชื่อบ้าน ได้รับพระราชทานวิสุงคามสีมา เมื่อวันที่ 29 มกราคม พ.ศ. 2490 เขตวิสุงคามสีมากว้าง 40 เมตร ยาว 80 เมตร ได้ผูกพัทธสีมาราว พ.ศ. 2494

อาคารเสนาสนะที่สำคัญ ได้แก่ อุโบสถกว้าง 8 เมตร ยาว 16 เมตร สร้าง พ.ศ. 2496 โดยได้รับการบูรณะในปี พ.ศ. 2560 เป็นอาคารไม้ มีฝาผนังเป็นไม้ กว้าง 8 เมตร ยาว 16 เมตร หน้าบันเป็นลวดลายปูนปั้นแสดงภาพพระพุทธประวัติ ลายบนประตูเฟี้ยม เป็นลายภาพสัตว์ในป่าหิมพานต์ มี พระทศพล เป็นพระประธาน หล่อด้วยทองเหลือง ซึ่งนำมาจากการบริจาคทั้งสิ้น มีใบเสมาหินอ่อนล้อมรอบอุโบสถทั้ง 8 ทิศ ซุ้มเสมาเป็นทรงบุษบก หอสวดมนต์กว้าง 10 เมตร ยาว 14 เมตร สร้าง พ.ศ. 2526 เป็นอาคารไม้ กุฏิสงฆ์ จำนวน 4 หลัง เป็นอาคารไม้
# วัดพบพระ
วัดพบพระ หรือ วัดพบพระใต้ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลพบพระ อำเภอพบพระ จังหวัดตาก มีที่ดินตั้งวัดเนื้อที่ 9 ไร่ 1 งาน 95 ตารางวา

วัดพบพระตั้งวัดเมื่อวันที่ 21 มีนาคม พ.ศ. 2480 เดิมมีนามว่า วัดเพาะพะ หรือ วัดเพอะพะ มีนายจันทร์ ทิปัญญา เป็นผู้นำในการจัดสร้างวัด ต่อมาในปี พ.ศ. 2483 ได้เปลี่ยนนามวัดเสียใหม่ตามชื่อหมู่บ้าน เป็น "วัดพบพระ" ได้รับพระราชทานวิสุงคามสีมาวันที่ 5 พฤศจิกายน พ.ศ. 2523 เขตวิสุงคามสีมา กว้าง 20 เมตร ยาว 40 เมตร ทางวัดได้เปิดสอนพระปริยัติธรรม พ.ศ. 2510

อาคารเสนาสนะที่สำคัญ ได้แก่ ศาลาการเปรียญกว้าง 15 เมตร ยาว 22 เมตร สร้าง พ.ศ. 2498 เป็นอาคารไม้ กุฏิสงฆ์ จำนวน 1 หลัง เป็นอาคารไม้ สำหรับปูชนียวัตถุ พระพุทธรูปขนาดปางต่างๆ จำนวน 6 องค์ เจดีย์องค์ใหญ่ 1 องค์

รายนามเจ้าอาวาส
 พระอธิการสม พ.ศ. 2511–2513
 พระอธิการผล โชติกโร พ.ศ. 2514–2522
 พระผ่าน สนฺติกโร
# แท็กซี่มหาเศรษฐี
แท็กซี่มหาเศรษฐี  เป็นรายการโทรทัศน์ไทยประเภทตอบคำถาม (Quiz show) บนรถแท็กซี่ โดยบริษัท แฮฟเอกู๊ดดรีม เอช กรุ๊ป จำกัด ซื้อลิขสิทธิ์รายการ แคช แค็บ ที่เคยได้รับรางวัลเอมมี จากออลทรีมีเดียของสหราชอาณาจักร มาผลิตในรูปแบบของประเทศไทย ดำเนินรายการโดย เจี๊ยบ เชิญยิ้ม, บอล เชิญยิ้ม และ พัสกร พลบูรณ์ ออกอากาศทางสถานีโทรทัศน์โมเดิร์นไนน์ทีวี และช่อง 9 เอ็มคอต เอชดี เริ่มออกอากาศครั้งแรกเมื่อวันที่ 2 มีนาคม พ.ศ. 2558 และยุติการออกอากาศเมื่อวันที่ 25 มิถุนายน พ.ศ. 2560 จากการปรับผังรายการใหม่ของสถานีฯ

 รูปแบบรายการ 
พิธีกรประจำรายการจะขับรถแท็กซี่ธรรมดาของตนไปรอบกรุงเทพมหานคร จนกว่าจะมีคนขึ้นโดยสารรถและแจ้งจุดหมายปลายทางโดยที่ไม่สามารถเปลี่ยนแปลงได้ จากนั้นรถแท็กซี่จะแปรสภาพเป็น แท็กซี่มหาเศรษฐี ผู้เข้าแข่งขันจะต้องตอบคำถามตลอดระยะทางที่นั่งรถแท็กซี่จากจุดรับผู้โดยสารจนถึงปลายทางให้ถูกต้องเพื่อสะสมเงินรางวัล หากตอบถูก จะได้รับเงินรางวัลตามจำนวนข้อ โดยคำถามข้อที่ 1-5 มีมูลค่าข้อละ 250 บาท ข้อที่ 6-10 ข้อละ 500 บาท และข้อที่ 11 เป็นต้นไป ในกรณีที่ทำภารกิจพิเศษสำเร็จ จะมีมูลค่าข้อละ 1,000 บาท โดยผู้เข้าแข่งขันมีตัวช่วย 2 ตัวช่วย คือ โทรศัพท์ถามคนที่คุณรู้จัก และถามคนที่อยู่บริเวณริมถนน ผู้เข้าแข่งขันสามารถใช้ได้เพียงตัวช่วยละ 1 ครั้งตลอดการเดินทาง ครั้งละ 30 วินาที แต่หากตอบคำถามผิดครบ 3 ข้อ จะไม่ได้รับเงินรางวัล และต้องลงจากรถแท็กซี่ในทันที

หากตอบถูกจนถึงจุดหมายปลายทางแล้ว พิธีกรจะให้ผู้เข้าแข่งขันตัดสินใจว่าจะเลือกจะตอบคำถามโบนัสหรือไม่ หากเลือกไม่ตอบ จะได้รับเงินรางวัลที่สะสมมา แต่หากเลือกตอบ จะเปิดคลิปให้ผู้เข้าแข่งขันดูเพื่อเก็บรายละเอียดก่อนถามคำถาม หากตอบถูก จะได้รับเงินรางวัลเพิ่มจากที่สะสมมาก่อนหน้า 2 เท่า แต่หากตอบผิด จะไม่ได้รับเงินรางวัล

 การออกอากาศ 
 สถานีโทรทัศน์ วันออกอากาศ เวลา ช่วงระหว่าง สถานีโทรทัศน์โมเดิร์นไนน์ทีวี จันทร์–ศุกร์ 18:15–19:00 น. 2 มีนาคม – 28 กรกฎาคม พ.ศ. 2558 อังคาร 20:30–21:30 น.  4 สิงหาคม – 8 กันยายน พ.ศ. 2558 ช่อง 9 เอ็มคอต เอชดี 15 กันยายน – 29 ธันวาคม พ.ศ. 2558 จันทร์–อังคาร 20:10–21:00 น.  4 มกราคม – 9 กุมภาพันธ์ พ.ศ. 2559 อังคาร 16 กุมภาพันธ์ – 14 สิงหาคม พ.ศ. 2559 อาทิตย์ 21 สิงหาคม พ.ศ. 2559 – 25 มิถุนายน พ.ศ. 2560
# จักรพรรดินีจิ้งหฺวาย
จักรพรรดินีจิ้งหฺวาย หรือ จิ้งหฺวายหฺวางโฮ่ว  เป็นที่รู้จักในพระนามขณะยังทรงพระชนม์ว่า หวางฟูเหริน   เป็นพระสนมของซุนกวนจักรพรรดิผู้ก่อตั้งรัฐง่อก๊ก และเป็นพระมารดาของซุนฮิวซึ่งภายหลังขึ้นเป็นจักรพรรดิแห่งง่อก๊กในยุคสามก๊กของจีน หวางฟูเหรินมีส่วนร่วมในข้อพิพาทเรื่องการชิงตำแหน่งรัชทายาทระหว่างเหล่าโอรสของซุนกวน โดยหวางฟูเหรินขัดแย้งกับกิมก๋งจู๋พระธิดาของซุนกวนสามก๊กจี่ เล่มที่ 50.

 พระปะวัติ 

 ครอบครัวและญาติ
# ขั้นตอนวิธีค่าคาดหมายสูงสุด
ขั้นตอนวิธีค่าคาดหมายสูงสุด (expectation–maximization algorithm) หรือมักเรียกย่อว่า ขั้นตอนวิธี EM (EM algorithm) เป็นวิธีการประมาณภาวะน่าจะเป็นสูงสุดสำหรับพารามิเตอร์ของแบบจำลองความน่าจะเป็นในทางสถิติ ใช้เมื่อแบบจำลองความน่าจะเป็นขึ้นอยู่กับตัวแปรแฝงที่ไม่สามารถสังเกตได้ เนื่องจากมีลักษณะทั่วไปสูง จึงมีการนำมาประยุกต์ใช้งานอย่างหลากหลาย เช่นใน การเรียนรู้ของเครื่อง, การรู้จำคำพูด, การวิเคราะห์ปัจจัย หรือ ปัญหาการถดถอยเชิงเส้นหลายตัวแปร เป็นต้นJeongyeol Kwon, Constantine Caramanis Proceedings of the Twenty Third International Conference on Artificial Intelligence and Statistics, PMLR 108:1727-1736, 2020.

ขั้นตอนวิธีค่าคาดหมายสูงสุดเป็นวิธีวนซ้ำประเภทหนึ่งที่ใช้ขั้นตอนหาค่าคาดหมาย (ขั้นตอน E) และขั้นตอนการทำค่าสูงสุด (ขั้นตอน M) โดยดำเนินการคำนวณโดยการทำซ้ำขั้นตอนโดยสลับกัน ในขั้นตอน E ค่าคาดหวังของความน่าจะเป็นของแบบจำลองจะคำนวณตามการแจกแจงของตัวแปรแฝงที่ประมาณไว้ในตอนนั้น ในขั้นตอน M จะหาพารามิเตอร์ที่ทำให้ค่าคาดหวังของความน่าจะเป็นที่ได้ในขั้นตอน E เพิ่มมากที่สุด จากนั้นพารามิเตอร์ที่ได้ในขั้นตอน M จะนำมาใช้เพื่อกำหนดการกระจายของตัวแปรแฝงที่ใช้ในขั้นตอน E ถัดไป
# วิธีวนซ้ำ
วิธีการวนซ้ำ (iterative method) เป็นคำทั่วไปสำหรับวิธีการในการวิเคราะห์เชิงตัวเลข ที่ใช้การวนซ้ำ ในทางตรงกันข้าม วิธีการเชิงตัวเลขที่ได้คำตอบด้วยวิธีการโดยใช้ขั้นตอนที่จำนวนจำกัดนั้นเรียกว่าเป็น วิธีการทางตรง (direct method)矢部2006、126頁。森正武. 数値解析 第2版. 共立出版. ในวิธีวนซ้ำ จะเริ่มต้นจากอจุดเริ่มต้นที่เหมาะสม  แล้วจึงทำการปรับค่าใหม่เป็น  ได้เป็นลำดับจุด  ซึ่งในที่สุดแล้วก็จะลู่เข้าสู่คำตอบที่เหมาะที่สุด มีการใช้งานมาเป็นเวลานานเนื่องจากถือว่าขั้นตอนวิธีมีความเรียบง่าย

 ขั้นตอนวิธี 
พิจารณาการทำให้ได้ค่า x ที่ f(x) = 0 สำหรับฟังก์ชัน f ที่ให้มา ขั้นตอนวิธีการวนซ้ำทั่วไปจะดำเนินการดังนี้:

 กำหนดค่าเริ่มต้น x0 ∈ Rn ให้ i = 0
 ความสัมพันธ์เวียนเกิด
 
 หา xi+1 โดย โดยที่ g เป็นฟังก์ชันที่กำหนดโดย f
 หากพบเกณฑ์การตัดสินที่เหมาะสม
 
 นั่นคือค่าลู่เข้าสู่ค่าหนึ่ง ก็ให้หยุดแล้วใช้ xi นั้นเป็นคำตอบของปัญหานี้ แต่ถ้ายังไม่ลู่เข้าก็ให้กลับสู่ขั้นตอนที่ 2 โดยให้ i → i+1 โดยทั่วไปแล้วเกณฑ์การตัดสินที่ใช้ เช่น ความแตกต่างระหว่างค่าเก่ากับค่าใหม่
 
 เป็นต้น
# ฮอรีอา เครอังเกอ
ฮอรีอา เครอังเกอ (20 กรกฎาคม 1892 – 1 สิงหาคม 1943) เป็นสถาปนิกชาวโรมาเนียที่มีบทบาทสูงต่อขบวนการมอเดิร์นในโรมาเนีย และได้รับการยกย่องให้เป็น "ผู้ริเริ่มยุคสมัยมอเดิร์นที่แท้จริง" ของสถาปัตยกรรมในโรมาเนีย โดยเฉพาะจากผลงานการออกแบบอาคารมอเดิร์นขนาดใหญ่หลังแรกในโรมาเนีย ซึ่งคืออาคาร ARO บนถนนมาเกรูในบูคาเรสต์ สร้างแล้วเสร็จในปี 1931

ชีวิตช่วงต้น
เครอังเกอเกิดเมื่อวันที่ 20 กรกฎาคม 1892 และเป็นหลานของโยน เครอังเกอ นักประพันธ์ชื่อดัง เขาจบการศึกษาจากวิทยาลัยสถาปัตยกรรมศาสตร์บูคาเรสต์ในปี 1916 ก่อนจะเข้าศึกษาต่อที่เอกอลเดโบซาร์ในปารีส จบการศึกษาในปี 1925 โดยอาจารย์ที่ปรึกษา กุสตัฟเฟอ อุมบ์เดินชโทค เป็นผู้แนะนำเขาเข้าทำงานในบริษัทการรถไฟเขตเหนือของโรมาเนียMachedon and Scoffham, 52. 

เขาเดินทางกลับโรมาเนียในปี 1926 และสมรสกับภรรยา ลูชีอา (Lucia)

อาชีพการงาน
thumb|อาคาร ARO (1930–31)
เครอังเกอเป็นหนึ่งในสถาปนิกคนแรก ๆ ของโรมาเนียที่นำเอาองค์ประกอบพื้นฐานของการออกแบบแบบมอเดิร์นมาใช้ เริ่มต้นในช่วงปลายทศวรรษ 1920 ถึง 1930 ดังที่ปรากฏในผบงานการออกแบบวิลลาต่าง ๆ ของเขาในปี 1929 ถึง 1930

ในปี 1929 เขาและพี่/น้องชาย โยน (Ion) กับภรรยา ชนะการแข่งขันออกแบบอาคาร ARO ให้กับบริษัทประกัน Asigurarea Românească โดยอาคารนี้เป็นอาคารแบบมิกซ์ยูส มีทั้งสำนักงาน ร้านค้า โรงภาพยนตร์ และอะพาร์ตเมนต์ อาคารก่อสร้างแล้วเสร็จในปี 1931 และถือเป็นอาคารมอเดิร์นขนาดใหญ่หลังแรกในโรมาเนีย and established Creangă's career.

ในผี 1935 เขาเปิดสำนักงานออกแบบร่วมกับฮาราลัมบ์ เกออร์เกสกู (Haralamb Georgescu) และนิกอไล เนเดเลสกู (Nicolae Nedelescu) ทำงานให้กับลูกค้าหลัก ๆ อยู่สามราย คือ บริษัทประกัน ARO, มาลักซาอินดัสทรีส์ และ ศาลากลางนครบูคาเรสต์Machedon and Scoffham, 53. โดยออกแบบทั้งอาคารสำนักงาน ร้านค้า และที่อยู่อาศัย ผลงานสำคัญเช่นโรงงานของมาลักซา (1930–1940) ซึ่งเป็นหนึ่งในผลงานมอเดิร์นที่ได้รับการยอมรับมากที่สุดในแขนงการออกแบบอุตสาหกรรม

เครอังเกอไม่ได้ปราศจากคำวิพากษ์วิจารณ์เช่นกัน อาคาร ARO ถูกวิจารณ์อย่างรุนแรงเช่นเดียวกัน

 ระเบียงภาพ
# ท่าอากาศยานซัลทซ์บวร์ค
ท่าอากาศยานซัลทซ์บวร์ค  หรือชื่อเต็มคือ ท่าอากาศยานซัลบวร์ค ว.อ.โมทซาร์ท (Salzburg Airport W. A. Mozart) เป็นท่าอากาศยานของนครซัลทซ์บวร์ค ประเทศออสเตรีย ตั้งอยู่ห่างจากใจกลางเมืองเพียงสี่กิโลเมตร และอยู่ห่างจากชายแดนเยอรมนีเพียงห้ากิโลเมตร เป็นท่าอากาศยานที่มีจำนวนผู้โดยสารมากเป็นอันดับสองของประเทศออสเตรียรองจากท่าอากาศยานนานาชาติเวียนนา

ท่าอากาศยานซัลทซ์บวร์คได้รับการตั้งชื่อตามว็อล์ฟกัง อมาเดอุส โมทซาร์ท คีตกวีผู้ยิ่งใหญ่ซึ่งเกิดในซัลทซ์บวร์ค ท่าอากาศยานแห่งนี้เปิดดำเนินการมาตั้งแต่ปี 1926 และมีการขยายและพัฒนาตามลำดับจนกลายเป็นท่าอากาศยานที่ทันสมัย รองรับผู้โดยสารที่เดินทางมายังซัลทซ์บวร์คเพื่อท่องเที่ยวทั้งในตัวเมืองและบริเวณเทือกเขาแอลป์ละแวกใกล้เคียง โดยเฉพาะในฤดูหนาวที่มีนักท่องเที่ยวมาเล่นสกีเป็นจำนวนมาก

ท่าอากาศยานซัลทซ์บวร์คมีอาคารผู้โดยสารจำนวนสองหลัง ได้แก่ เทอร์มินัล 1 ซึ่งเป็นอาคารหลัก และเทอร์มินัล 2 ซึ่งมีขนาดเล็กกว่า ท่าอากาศยานรองรับสายการบินทั้งในประเทศและระหว่างประเทศ มีบริการเส้นทางบินถาวรสู่เมืองสำคัญ เช่น ลอนดอน, แฟรงก์เฟิร์ต, ซือริช, อิสตันบูล และดูไบ
# มัสยิดอาลัมคีร์
มัสยิดอาลัมคีร์ หรือ มัสยิดของออรังเซพ  เป็นมัสยิดในพาราณสี รัฐอุตตรประเทศ ประเทศอินเดีย
 
ที่ตั้ง
มัสยิดนี้ตั้งอยู่บนสถานที่อันโดดเด่นเหนือปัญจคงคาฆัต (Panchaganga Ghat) ฆัตนี้มีขั้นบันไดกว้างลงไปยังแม่น้ำคงคา
 
จักรพรรดิออรังเซพพิชิตพาราณสีใน ค.ศ. 1669 และทำลายวิหารพินทุมัธวะ (bindu madhav temple) ใน ค.ศ. 1673 และสร้างมัสยิดอาลัมคีร์เหนือซากวิหารพระศิวะแห่งกริตติวเสศวร (krittivaseshwara) ที่ธารานคร (Daranagar) ใจกลางพาราณสี และตั้งชื่อเป็นมัสยิดอาลัมคีร์ เพื่ออุทิศตำแหน่ง "อาลัมคีร์" ของพระองค์เอง ซึ่งใช้งานหลังขึ้นเป็นจักรพรรดิโมกุล
 
หออะษานไม่สามารถทนต่อสภาพตามกาลเวลาได้และในคริสต์ศตวรรษที่ 19 เจมส์ พรินเซป นักวิชาการชาวอังกฤษ เข้ามาบูรณะส่วนนี้ ต่อมาใน ค.ศ. 1948 หออะษานหนึ่งพังทลายลงในช่วงน้ำท่วม ทำให้มีผู้เสียชีวิตไม่กี่คน ภายหลังรัฐบาลรื้อหออะษานอีกอันด้วยเหตุผลด้านความปลอดภัย
 
คุณสมบัติ
right|thumb|มัสยิดออรังเซพหรือมัสยิดอาลัมคีร์
มัสยิดนี้มีสถาปัตยกรรมผสมระหว่างอิสลามและฮินดู โดยมีโดมและหออะษานสูง หอออะษานสองแห่งไดด้รับความเสียหาย โดยหอหนึ่งล้มลง ทำให้มีผู้เสียชีวิตไม่กี่คน ส่วนอีกหอถูกรื้อลงอย่างเป็นทางการ เนื่องจากปัญหาด้านความทรงตัว ในเดือนตุลาคมมีการจุดตะเกียงบนแท่นไม้ไผ่ เพื่อเป็นสัญลักษณ์การนำทางให้กับบรรพบุรุษ
thumb|ภาพข้างใน
 
อ้างอิง

บรรณานุกรม

 
อ่านเพิ่ม
# Sing Me Your Song เพลงรักของเธอ
Sing Me Your Song เพลงรักของเธอ เป็นรายการโทรทัศน์ไทยประเภทปกิณกะทอล์กโชว์ ผลิตโดยบริษัท เวิร์คพอยท์ เอ็นเทอร์เทนเมนท์ จำกัด (มหาชน) ดำเนินรายการโดย ซูโมกิ๊ก - เกียรติ กิจเจริญ และ ซี - ศิวัฒน์ โชติชัยชรินทร์ ออกอากาศทางช่องเวิร์คพอยท์ ทุกวันพุธ เวลา 20.05 น. (เวลามาตรฐานไทย) เริ่มออกอากาศตอนแรกเมื่อวันที่ 16 ตุลาคม พ.ศ. 2567 ต่อจากรายการ โอ้ละหนอ I Love เมืองไทย

เดิมช่วงเวลานี้ ช่องเวิร์คพอยท์จะนำรายการ The Mask Soulmate หน้ากากคู่แท้ ซึ่งมี กันต์ กันตถาวร เป็นพิธีกรมาออกอากาศ แต่เนื่องจากกันต์ประกาศยุติการปฏิบัติหน้าที่พิธีกรเนื่องด้วยผลสืบเนื่องจากคดีดิไอคอนกรุ๊ป ช่องเวิร์คพอยท์จึงเลื่อนการออกอากาศรายการ The Mask Soulmate ซึ่งถ่ายทำไปแล้วในขณะที่กันต์เป็นพิธีกรออกไปก่อน และผลิตรายการ Sing Me Your Song เพลงรักของเธอ ขึ้นมาออกอากาศทดแทนเป็นกรณีเร่งด่วน โดยดัดแปลงฉากรายการมาจากหม่ำแจ๊สโชว์ ก่อนที่เวิร์คพอยท์จะนำ The Mask Soulmate ที่ตัดต่อใหม่ทั้งหมดในรูปแบบเปลี่ยนแปลงพิธีกรเป็นซีแล้ว มาออกอากาศใหม่ตั้งแต่วันที่ 4 ธันวาคม ทำให้รายการ Sing Me Your Song เพลงรักของเธอ ยุติการออกอากาศในวันที่ 27 พฤศจิกายน รวมทั้งหมด 7 ตอน

 รูปแบบรายการ 
Sing Me Your Song เพลงรักของเธอ เป็นรายการโทรทัศน์ไทยประเภทปกิณกะทอล์กโชว์ที่นำเรื่องราวของศิลปินและแขกรับเชิญในแต่ละสัปดาห์มานั่งพูดคุยกันในบรรยากาศแบบสบาย ๆ เป็นกันเอง รวมถึงในแต่ละตอนจะมีแขกรับเชิญพิเศษมาเซอร์ไพรส์และบอกเล่าเรื่องราวต่าง ๆ ผ่านบทเพลง จากการบรรเลงของวงดนตรีคุณพระช่วย

 รายชื่อตอน 
 ตอนที่  วันที่  ศิลปิน/แขกรับเชิญ  แขกรับเชิญพิเศษ  เพลงที่แขกรับเชิญร้อง  เพลงที่พิธีกรร้อง 1 16 ตุลาคม 2567 สาว สาว สาว สุดา ชื่นบานกรกันต์ สุทธิโกเศศ รักคือฝันไป มิดะ วีณาแกว่งไกว ครึ่งหนึ่งของชีวิต กินข้าวกับน้ำพริก พักตรงนี้ ฝัน..ฝันหวาน  บัวช้ำ น้ำขุ่น  2 23 ตุลาคม 2567 แจ๊ส สปุ๊กนิค ปาปิยอง กุ๊ก กุ๊ก เท่ง เถิดเทิงหลุยส์ ชวนชื่นบอล เชิญยิ้มด.ญ. เหมือนฟ้า พรหมยศ 24พฤษภา เสมอ ล่องเรือหารัก รอยยิ้มนักสู้ VERYHAPPY (เวรี่แฮปปี้)  ทนได้ทุกที  3 30 ตุลาคม 2567 นิตยา บุญสูงเนิน เดชาธร วรรณวานิชกุลศิรินทิพย์ หาญประดิษฐ์ศักดา พัทธสีมา ปวดร้าว มีแต่คิดถึง เธอปันใจ รักเธอที่สุด หมากเกมนี้  คนสุดท้าย  4 6 พฤศจิกายน 2567 นิติพงษ์ ห่อนาควัชระ ปานเอี่ยม ชัยรัตน์ เทียบเทียมนิโคล เทริโอ รู้สึกสบายดี สุขาอยู่หนใด เธอหมุนรอบฉัน ฉันหมุนรอบเธอ เข้าใจ ก้อนหินก้อนนั้น จากคนอื่นคนไกล ปราสาททราย คิดถึงฉันไหมเวลาที่เธอ เรามีเรา อยากให้รู้ว่าเหงา แพ้ใจ ทำไมเป็นคนแบบนี้ อยากจะลืม  หมั่นคอยดูแลและรักษาดวงใจ  5 13 พฤศจิกายน 2567 ศิริพร อยู่ยอด เป็ด เชิญยิ้มคัฑลียา มารศรีอุเทน พรหมมินทร์ ธุรกิจเธอ ทั้งรู้ก็รัก กระแซะเข้ามาซิ ใจรัก ให้  หลับตา  6 20 พฤศจิกายน 2567 ฟรุตตี้ ศุภชาติ คล่องอาษา (หน่อย สเตท เอ็กซ์เพรส) วสุ แสงสิงแก้ว รักนิดนิด หนาวเนื้อ คนข้างเคียง โปรดรับรู้ เป็นไปไม่ได้  รักเธอเสมอ  7 27 พฤศจิกายน 2567 สหรัถ สังคปรีชา จิรายุส วรรธนะสินกพล ทองพลับวรายุภัสร์ เกศวพิทักษ์ เธอบอก...เธอหลอก นักเดินทาง ฉันเสียดาย ลึกสุดใจ ยิ่งรู้จัก ยิ่งรักเธอ  รักเธอสุดหัวใจ
# เกาะอีตูรุป
เกาะอีตูรุป  เป็นเกาะที่ตั้งอยู่ในหมู่เกาะคูริลที่ซึ่งแยกทะเลโอค็อตสค์ออกจากมหาสมุทรแปซิฟิกตอนเหนือ เกาะอีตูรูปเป็นเกาะคูริลทางตอนใต้ที่ใหญ่และอยู่เหนือสุด ซึ่งเป็นพื้นที่ที่ญี่ปุ่นกับรัสเซียถกเถียงกันเรื่องกรรมสิทธิ์ในการครอบครองเกาะนี้ เกาะอีตูรุปตั้งอยู่ระหว่างเกาะคูนาชีร์ (19 กิโลเมตรไปทางตะวันตกเฉียงใต้) และเกาะอูรุป (37 กิโลเมตรไปทางทิศตะวันออกเฉียงเหนือ) โดยระหว่างเกาะอีตูรุปและเกาะอูรุปนั้น มีช่องแคบวรีสตั้งอยู่ ซึ่งก่อตัวเป็นแนวมิยาเบะที่แบ่งพืชหลักของหมู่เกาะคูริลออกจากกัน

ชาวไอนุนั้นคือชนพื้นเมืองที่อาศัยอยู่บนเกาะนี้อย่างน้อยมาตั้งแต่คริสต์ศตวรรษที่ 14 นักสำรวจชาวยุโรปหลายคนเดินทางผ่านบริเวณนี้ตลอดหลายปีที่ผ่านมา แต่การตั้งถิ่นฐานนั้นจะมีแค่ชาวญี่ปุ่นและชาวรัสเซียปะปนกันไป เกาะนี้ถูกอ้างสิทธิ์อย่างเป็นทางการในฐานะดินแดนของญี่ปุ่นในปีคริสต์ศักราชที่ 1855 แต่เมื่อใกล้จะสิ้นสุดสงครามโลกครั้งที่ 2 เมื่อปีคริสต์ศักราช 1945 สหภาพโซเวียตได้ยึดครองหมู่เกาะคูริลทางตอนใต้และขับไล่ชาวญี่ปุ่นที่อาศัยอยู่ที่นั่นออกไปโดยใช้กำลัง แต่อย่างไรก็ตาม ญี่ปุ่นยังคงอ้างสิทธิ์ในหมู่เกาะดังกล่าวและถือว่าขอบด้านเหนือของเกาะนี้เป็นจุดเหนือสุดของตน
# พระยาจันทรศรีสุราชอุปราชามันธาตุราช (เจ้าจันทกินรี)
พระยาจันทรศรีสุราชอุปราชามันธาตุราช (เจ้าจันทกินรี) (พ.ศ. 2310-2347) เป็นโอรสในเจ้าจันทรสุริยวงศ์ และเป็นเจ้าเมืองมุกดาหารคนแรก ต่อมาเมื่อปี พ.ศ. 2321 เจ้าพระวอ เจ้าพระตา เจ้าเมืองหนองบัวลำภู เกิดการวิวาทกับพระเจ้านครศรีสัตนาคนหุตล้านช้างเวียงจันทน์ สมเด็จพระเจ้ากรุงธนบุรีจึงได้ให้เจ้าพระยาจักรีและเจ้าพระยาสุรสีห์ ยกทัพมาตามลำน้ำโขงเพื่อปราบปรามนครจำปาศักดิ์และนครศรีสัตนาคนหุตล้านช้างเวียงจันทน์ ให้ขึ้นขึ้นอยู่ในอาณาจักรธนบุรี บรรดาหัวเมืองน้อยใหญ่ตามลำน้ำโขงและเมืองมุกดาหารจึงรวมอยู่ในข้าขอบขัณฑสีมาของกรุงธนบุรีตั้งแต่นั้นมาhttps://www.finearts.go.th/storage/contents/2020/08/file/QXfuThzCsh0PXvMeAUvL0ZuksQsW6sbReGTZZB05.pdf

 สถาปนา 
เจ้าจันทกินรีได้รับโปรดเกล้าฯ สถาปนาขึ้นเป็น พระยาจันทรศรีสุราชอุปราชามันธาตุราช มีบุตร-ธิดา รวม 7 คน คือ ท้าวกิ่ง ท้าวอุ่น ท้าวชู และธิดาอีก 4 คน 
เจ้าจันทกินรีได้แต่งตั้งกรมการเมืองขึ้น คือ 

 ท้าวกิ่ง เป็นอุปฮาด
 ท้าวอุ่น เป็นราชวงษ์
 ท้าวชู เป็นราชบุตร

 ถึงแก่อนิจกรรม 
เจ้าจันทกินรีได้ถึงแก่อนิจกรรม เมื่อ พ.ศ.2347
# ทิตัส
ทิตัส (; ; Títos) เป็นมิชชันนารีของศาสนาคริสต์ยุคต้นและเป็นผู้นำคริสตจักร เป็นทั้งเพื่อนร่วมพันธกิจและสานุศิษย์ของเปาโลอัครทูต ทิตัสถูกกล่าวถึงในบทจดหมายของเปาโลหลายฉบับรวมถึงจดหมายของนักบุญเปาโลถึงทิตัส เชื่อกันว่าทิตัสเป็นชาวต่างชาติที่หันมานับถือศาสนาคริสต์โดยการนำเปาโล และตามธรรมเนียมดั้งเดิมเชื่อว่าทิตัสได้รับการตั้งขึ้นเป็นมุขนายกแห่งเกาะครีตSmith, William. Smith's Bible Dictionary 11th printing, November 1975. New Jersey: Fleming H. Revel Company. pp. 701–02.

ทิตัสนำจดหมายระดมทุนจากเปาโลไปยังเมืองโครินธ์เพื่อรวบรวมเงินบริจาคไปช่วยเหลือคนยากจนในเยรูซาเล็ม เจอโรมระบุว่าทิตัสเป็นเลขานุการผู้เขียนจดหมายฉบับนี้ (2 โครินธ์)Jerome, Letter 120: "Therefore Titus served as an interpreter, as Saint Mark used to serve Saint Peter, with whom he wrote his Gospel..." ต่อมาบนเกาะครีต ทิตัสได้รับการตั้งขึ้นเป็นผู้ปกครองของคริสตจักรในทุกเมืองและยังคงอยู่ที่เกาะครีตจนเข้าสู่วัยชรา และเสียชีวิตที่เมืองกอรตีนา
# เกาะคูนาชีร์
เกาะคูนาชีร์  เป็นเกาะที่ตั้งอยู่ทางตอนใต้สุดของหมู่เกาะคูริล เกาะแห่งนี้อยู่ภายใต้การปกครองของรัสเซียตั้งแต่สิ้นสุดสงครามโลกครั้งที่สองเมื่อกองกำลังโซเวียตเข้ายึดครองหมู่เกาะคูริล แต่ทว่าญี่ปุ่นนั้นได้อ้างกรรมสิทธิ์ครอบครองเหนือเกาะแห่งนี้ (ดูกรณีพิพาทหมู่เกาะคูริล)
 ประชากร 
หลังแผ่นดินไหวในปี 1994 ประชากรประมาณหนึ่งในสามของเกาะคูนาชีร์ได้อพยพออกไปและไม่กลับมาอีก ในปี 2002 ประชากรของเกาะนี้มีอยู่ประมาณ 7,800 คน ประชากรทั้งหมดของหมู่เกาะคูริลที่เป็นข้อพิพาทในเวลานั้นมีประมาณ 17,000 คนYuzhno-Kurilsk Journal; Between Russia and Japan, a Pacific Tug of War — เดอะนิวยอร์กไทมส์, 2002
# ทิโมธี
ทิโมธี (กรีก: ; Timótheos, มีความหมายว่า "เทิดพระเกียรติพระเจ้า" หรือ "ได้รับเกียรติจากพระเจ้า") หรือ ทิโมธีแห่งเอเฟซัส  เป็นผู้ประกาศข่าวประเสริฐของศาสนาคริสต์ยุคต้นและเป็นมุขนายกแห่งเมืองเอเฟซัสคนแรก. ตามธรรมเนียมเชื่อว่าทิโมธีเสียชีวิตประมาณปี ค.ศ. 97

ทิโมธีเป็นชาวเมืองลิสตรา หรือเมืองเดอร์บี ของแคว้นลิคาโอเนียในเอเชียน้อย ทิโมธีมีมารดาเป็นชาวยิวซึ่งกลายมาเป็นผู้เชื่อศาสนาคริสต์ ส่วนบิดาเป็นชาวกรีก เปาโลอัครทูตพบกับทิโมธีระหว่างการเดินทางทำพันธกิจครั้งที่ 2 และทิโมธีก็กลายมาเป็นเพื่อนร่วมเดินทางกับเปาโลร่วมกับสิลาส พันธสัญญาใหม่ระบุว่าทิโมธีเดินทางร่วมกับเปาโลอัครทูตผู้เป็นอาจารย์ของทิโมธีด้วย ทิโมธีได้รับการระบุว่าเป็นผู้รับของจดหมายของนักบุญเปาโลถึงทิโมธี ฉบับที่ 1 และฉบับที่ 2 จดหมายทั้งสองฉบับนี้แม้ว่าจะรวมอยู่ในบทจดหมายของเปาโลในภาคพันธสัญญาใหม่ แต่นักวิชาการคัมภีร์ไบเบิลหลายคนมีความเห็นว่าเป็นงานเขียนปลอมแปลงและไม่ได้เขียนโดยเปาโล
# พี่น้องซีเด็ก
ครอบครัวแบดมินตันซีเด็กเป็นครอบครัวชาวมาเลเซียที่มีประวัติสำคัญในวงการแบดมินตันอาชีพ หัวหน้าครอบครัวคือซีเด็ก อับดุลละฮ์ กามาร์ (ค.ศ. 1936–2005) แฟนแบดมินตันตัวยง ซึ่งเป็นอดีตผู้เล่นที่ผันตัวเป็นโค้ชอาวุโส เขาเริ่มให้บรรดาลูกชายฝึกแบดมินตันตั้งแต่เด็กในบ้านของพวกเขาที่บันติง

เมื่อ Khoo Teng Yuen โค้ชสมาคมแบดมินตันมาเลเซียจับตามองบรรดาลูกชายของเขา เขาจึงย้ายบรรดาลูกชายไปโรงเรียนมัธยมศึกษาที่มีชื่อเสียง ชื่อ สถาบันวิกตอเรีย ในกัวลาลัมเปอร์ที่เขา (Khoo) สอนอยู่ การฝึกฝนทำให้ได้รับรางวัลทอมัสคัพอีกครั้งใน ค.ศ. 1992 หลังเว้นระยะถึง 25 ปี

พี่น้องซีเด็กทั้ง 5 ซึ่งเป็นผู้เล่นระดับโลก เริ่มประสบความสำเร็จในช่วงต้นคริสต์ทศวรรษ 1980 พวกเขาชนะตำแหน่งและรางวัลการแข่งขันหลัก เช่น ออลอิงแลนด์, เวิร์ลคัพ, โอลิมปิก และกีฬาประเภทโอเพนขนาดใหญ่หลายแห่ง ใน ค.ศ. 1985 ครอบครัวซีเด็กสร้างประวัติศาสตร์ด้วยการเป็นกลุ่มพี่น้องที่ใหญ่ที่สุดที่เคยเป็นตัวแทนประเทศในการแข่งขันกีฬาเดียวกัน ทั้งมิซบุน ราซิฟ จาลานี ระฮ์มัน และราชิดได้รับเลือกให้ไปแข่งในฮ่องกงโอเพน พวกเขายังเป็นผู้ก่อตั้งท่าเสิร์ฟ “S” ที่ทำให้เกิดการเคลื่อนไหวกลับไปกลับมาอย่างไม่มีจุดหมาย ซึ่งทำให้ทั้งคู่ต่อสู้และเจ้าหน้าที่สับสน การเสิร์ฟแบบนี้ก่อให้เกิดความวุ่นวายอย่างมากจนท้ายที่สุดทางสหพันธ์แบดมินตันโลกสั่งห้ามไม่ให้ใช้อีก

ณ ค.ศ. 2014 ซีเด็กคนเดียวที่ยังคงเล่นในระดับทีมชาติคือมิซบุน รัมดัน มิซบุน ลูกชายของมิซบุน

 สมาชิก 
 โมฮ์เม็ด มิซบุน - 17 กุมภาพันธ์ ค.ศ. 1960 
 โมฮามัด ราซิฟ  - 29 พฤษภาคม ค.ศ. 1962 
 โมฮ์ด จาลานี - 10 พฤศจิกายน ค.ศ. 1963
 อับดุล ระฮ์มัน  -  20 กันยายน ค.ศ. 1965
 อับดุล ราชิด  -  08 กรกฎาคม ค.ศ. 1968
# โมเมนทารี ลิลี
เป็นซีรีส์อนิเมะโทรทัศน์ต้นฉบับซึ่งผลิตโดย โชจิกุ และสร้างแอนิเมชั่นโดยสตูดิโอ โกแฮนส์ กำกับซีรีส์อนิเมะโดยซูซูมุ คุโด และคัตสึมาสะ โยโกมิเนะ และเขียนบทโดย ทามาโซ ยานางิ, โดยมี ชิงโง ซูซูกิ ดำรงตำแหน่งหัวหน้าผู้กำกับและผู้ออกแบบตัวละคร และเพลงประกอบโดย เรียวสุเกะ โคจิมะ ออกอากาศตั้งแต่วันที่ 2 มกราคมถึง 28 มีนาคม พ.ศ. 2568 ทางช่องโตเกียวเอ็มเอ็กซ์และช่องทางอื่น ๆ มีเพลงเปิดคือ "Oishii Survivor" (Delicious Survivor) ร้องโดย Hanabie. ในขณะที่เพลงปิดคือ "Real" ร้องโดย miwa มิวส์ คอมมิวนิเคชันเป็นผู้ถือลิขสิทธิ์ซีรีส์นี้ในเอเชียใต้และเอเชียตะวันออกเฉียงใต้

ตัวละคร

 รายชื่อตอน 

หมายเหตุ
# จังหวัดเชียงรายในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539
การเลือกตั้งสมาชิกสภาผู้แทนราษฎรจังหวัดเชียงราย พ.ศ. 2539 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 กำหนดให้มีขึ้นในวันที่ 17 พฤศจิกายน พ.ศ. 2539 โดยแบ่งเขตการเลือกตั้งออกเป็น 3 เขตเลือกตั้ง มีสมาชิกสภาผู้แทนราษฎรได้ 8 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2538 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1 และ 2) และ 2 คน (สำหรับเขตเลือกตั้งที่ 3)ข้อมูล สถิติ และผลการเลือกตั้งสมาชิกสภาผู้แทนราษฎร 17 พฤศจิกายน 2539. กรมการปกครอง กระทรวงมหาดไทย. 2540

 ภาพรวม 

 ผลการเลือกตั้งแบบแบ่งเขต 
เขต 1 • เขต 2 • เขต 3
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบด้วยอำเภอเมืองเชียงราย, อำเภอแม่จัน, กิ่งอำเภอแม่ฟ้าหลวง, กิ่งอำเภอแม่ลาว และกิ่งอำเภอดอยหลวง

 เขตเลือกตั้งที่ 2 
เขตการเลือกตั้งที่ 2 ประกอบด้วยอำเภอแม่สาย, อำเภอเชียงของ, อำเภอเชียงแสน, อำเภอเทิง, อำเภอเวียงชัย, อำเภอพญาเม็งราย, อำเภอเวียงแก่น, กิ่งอำเภอขุนตาล และกิ่งอำเภอเวียงเชียงรุ้ง

 เขตเลือกตั้งที่ 3 
เขตการเลือกตั้งที่ 3 ประกอบด้วยอำเภอแม่สรวย, อำเภอเวียงป่าเป้า, อำเภอพาน และอำเภอป่าแดด
# กบฏผงาดแผ่นดิน
กบฏผงาดแผ่นดิน  เป็นภาพยนตร์เกาหลีใต้แนวแอ็กชันอิงประวัติศาสตร์ปี 2024 กำกับโดย คิม ซัง-มัน เขียนบทโดยชิน ช็อล และพัก ชาน-อุก นำแสดงโดยคัง ดง-ว็อน, พัก จ็อง-มิน, คิม ชิน-รก, จิน ซ็อน-กยู, ช็อง ซ็อง-อิล และชา ซึง-ว็อน ภาพยนตร์เรื่องนี้บอกเล่าชีวิตของเพื่อนสมัยเด็กสองคนที่กลายมาเป็นศัตรูกันในระหว่างที่ญี่ปุ่นบุกยึดครองเกาหลี ภาพยนตร์เรื่องนี้ฉายรอบปฐมทัศน์ในฐานะภาพยนตร์เปิดเทศกาลภาพยนตร์นานาชาติปูซาน ครั้งที่ 29 เมื่อวันที่ 2 ตุลาคม 2024 และฉายบนเน็ตฟลิกซ์เมื่อวันที่ 11 ตุลาคม ปีเดียวกัน

 เนื้อเรื่อง 
ชอน ย็อง ทาสผู้มีความสามารถทางการต่อสู้สูง ที่พยายามดิ้นรนเพื่อหลุดพ้นจากพันธะความเป็นทาส ในขณะเดียวกัน จงรยอ อดีตนายของเขา กลับกลายมาเป็นศัตรูที่สำคัญในช่วงเวลาที่บ้านเมืองเกิดความวุ่นวาย ในฐานะขุนพลคนสนิทผู้เจนศึกของพระเจ้าซ็อนโจ และต้องเลือกข้างเพื่ออนาคตของตนเอง
# จังหวัดชัยนาทในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535
การเลือกตั้งสมาชิกสภาผู้แทนราษฎรจังหวัดชัยนาท กันยายน พ.ศ. 2535 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 กำหนดให้มีขึ้นในวันที่ 13 กันยายน พ.ศ. 2535 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 2 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนมีนาคม พ.ศ. 2535 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คนผลการเลือกตั้งสมาชิกสภาผู้แทนราษฎร พ.ศ. 2535. กรมการปกครอง กระทรวงมหาดไทย. 2536

 ภาพรวม 

 ผลการเลือกตั้งแบบแบ่งเขต 
เขต 1
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบไปด้วยจังหวัดชัยนาททั้งจังหวัด